cyanic-selkie/wikianc huggingface dataset:
Alberta Interscience Association
Դուքս Էդինբուրգի մրցանակ
Ալբերտայի միջգիտական կազմակերպությունը կոորդինացնում է մի խումբ երիտասարդների (14-25 տարեկան), ովքեր գրանցվում են Դուքս Էդինբուրգի մրցանակ ծրագրին։ Այն հիմնված է դպրոցների, քոլեջների, համալսարանների, երիտասարդական ակումբների, եկեղեցիների, օդային, ջրային բանակային կուրսանտների, Սկաուտների, Աղջիկների ուղեցույցի և Հոկեյի ակումբների շրջանակներում։ Ալբերտայի միջգիտական կազմակերպության շատ երիտասարդ անդամներ արժանացել են Դուքս Էդինբուրգի բրոնզե, արծաթե և ոսկե մակարդակների մրցանակների ։
Յոհան Ստրաուս Բալ
Ալբերտայի միջգիտական կազմակերպության անդամները մասնակցել են ամենամյա Յոհան Ստրաուս Բալին, որը կազմակերպվել Էդմնթոնի Յոհան Ստրաուս հիմնադրամի աջակցությամբ և Էդմնթոնի երաժիշտների մասնակցոթյամբ, նրանց հետագա երաժշտական ​​ուսումը Ավստրիայում շարունակելու նպատակով։ Ամեն տարի, Յոհան Ստրաուս Բալին կազմակերպվում է երեկոյան բալային պարեր, մատուցվում է հրաշալի սնունդ և հնչում նրբագեղ երաժշտություն։ Ալբերտայի միջգիտական կազմակերպությունը ուրախ է աջակցելու այդպիսի արժանի միջոցառման, որը նպաստում է հարստացնելու Էդմնթոնի համայնքը ։
Կամավորական աշատանքներ
Ալբերտայի միջգիտական կազմակերպության անդամները պարբերաբար կամավորական աշխատանքներ են կատարում Էդմնթոնի որակավորում ստացած Ռուսական դպրոցում և մասնակցում են միջգիտական ասոցիացիայի կազմակերպած ընտանեկան ճամբարներին և հատուկ տոնակատարություններին։ Բացի այդ, նրանք կամավոր աշխատում են Ալբերտայի համալսարանում, Ալբերտայի թագավորական թանգարանում, Արվեստի Թիմս կենտրոնում, Ցիտադել թատրոնում, Էդմնթոնի Ֆրինգ փառատոնում և այլն։ Ալբերտայի միջգիտական կազմակերպությունը փնտրում է առաջավոր մարդկանց, ովքեր ցանկանում են կիսել իրենց տաղանդը և հմտությունները օգնելով համայնքի մյուս մարդկանց հասնելու և օգտագործելու իրենց ներքին ողջ պոտենցիալը։
Ալբերտայի էնդեմիկ բույսեր
Լիլիան Օսբորն ավագ դպրոցի հետ միասին, Ալբերտայի միջգիտական կազմակերպության անդամները մասնակցում են Ալբետայի տեղային բույսերի պահպանմանը Լիլիան Օսբորն ավագ դպրոցի Տեղային բույսերի պատեզը բացվել է 2010 հունիսի 9-ին, որպեսզի խթանի Ալբերտաի տեղային բույսերի ուսումնասիրությունը կրթության միջոցով, ինչպես նաև, աջակցի նրանց պաշտպանության, հետազոտան ​​և պահպանման ծրագրերին ։ 2012 թ.տվյալներով Օսբորն տեղային բույսերի պարտեզը ունի մոտ 1000 տարբեր տեսակի բույսեր։ Պարտեզում ներգրավված են բուեր, նապաստակներ և այլ կենդանիներ, որոնք օգնում են աշկերտներին իրագործելու շատ նախագծեր ։ Ալբերտայի միջգիտական կազմակերպությունը իր կայքում հրապարակում է հիմնական ուղեցույցներ այն մարդկանց համար, ովքեր ուզում են ստեղծել տեղային բույսերի իրենց պարտեզը ։ Ալբերտայի միջգիտական կազմակերպությունը կազմակերպել է միջգիտական ամառային ճամբար Bed Rock Seed Bank ֆերմայոմ, որպեսզի աշակերտներին ապահովի հիմնական գիտելիքներով, թե ինչպես կենդանի պահել բույսերը, ինչպես նաև մասնակցել է Էդմնթոնի համայնքներից մեկում կայացած հողամշակման ծրագրերին ։
Սպորտի թանգարան
Ալբերտայի միջգիտական կազմակերպության թանգարանի սպորտի բաժինը նվիրված է 1972 թ.Կանադա - ԽՍՀՄ լեգենդար հոկեյի շարքին և բացվել է 2012 թ-ին ի հիշատակ այդ խաղերի 40-ամյակի։
Նիկոլայ Զելինսկու վիրտուալ թանգարան
Նիկոլայ Զելինսկու վիրտուալ թանգարանը ստեղծվել է ի հիշատակ հայտնի ռուս քիմիկոս, գազի դիմակի գյուտարար Նիկոլայ Զելինսկու պատվին 2014 թ-ի հունիսին, 1-ին Համաշխարհային պատերազմի հարյուրամյակի նախօրեին։ Հավաքածուն ներառում է գրքեր, լուսանկարներ և տեսանյութեր նվիրված Նիկոլայ Զելինսկուն և նրա ընտանիքին, ինչպես նաև Մոսկվայի և Տիրասպոլի Զելինսկու անվան թանգարանների հետ կապված կայքեր։ Վիրտուալ Թանգարանը ստեղծվել և մշակվել Զելինսկու հիմնադրամի հետ համատեղ։
Ազգային հագուստներ
Ալբերտայի միջգիտական կազմակերպությունը ունի ռուսական և հայկական տարազների մշտական ցուցահանդես ։
Գրադարան
Ալբերտայի միջգիտական գրադարանը պարունակում է ավելի քան 20000 իրեր, մեծ մասը թվային ձևով, 12 լեզուներով, անգլերեն, ֆրանսերեն, ռուսերեն, ուկրաիներեն, բուլղարերեն, հայերեն և այլն։ Նրանց շարքում կան գրքեր պատմության, մշակույթի և կրոնի մասին։ Կան նաև ուսուցողական գրքեր, գեղարվեստական ​​գրականություն մեծահասակների և երեխաների համար։
"Ալեքսի և Սաշայի միջև"
2010 թ.-ին Սոհէի Միյաջիման, Ճապոնիայի Կեիո համալսարանից, եկավ Էդմնթոն, որպեսզի վավերագրական ֆիլմ ստեղծի Էդմնթոնի Ռուսական համայնքի մասին ։ Նա հյուրընկալվեց Ալբերտայի միջգիտական կազմակերպության կողմից, որին մասնակցեցին կազմակերպության շատ անդամներ։ "Ալեքսի և Սաշայի միջև" վավերագրական ֆիլմը մեծ հաջողությամբ ցուցադրվեց Կանադայում և Ճապոնիայում ։ Ռեժիսորի նպատակն էր փոխել նախապաշարումը ներգաղթյալների նկատմամբ, հասարակությանը ցույց տալով առողջ, մշակութային և բարձր կրթված համայնք ։
Մայրենի լեզվի միջազգային օր
Էդմնթոնի Ռուսական կրթական կենտրոնը լինելով միջազգային և լեզուների ժառանգության կազմակերպության անդամ, մասնակցում է Էդմնթոնի ամենամյա միջազգային լեզվի օրվա տոնակատարության կազմակերպմանը 2015 թ-ի տոնակատաոթյունը պաշտոնապես բացեցին Էդմնթոնի քաղաքապետ Դոն Այվեսոնը և քաղաքի խորհրդական Ամարջետ Սոհին ։
Համաշխարհային մշակույթի օր
2013 թ-ից Ալբերտայի միջգիտական ասոցիացիան կազմակերպում է համաշխարհային մշակույթի օր (ապրիլի 15-ին Էդմնթոնում նշվեց Ռոերիխ Պակտի ծննդյան օրը)։ 2014 թ.տոնակատարությունը կազմակերպվել էր էդմոնտոնի Թեոսոֆիկական միութեան հետ միասին ։ 2015 թ ասոցիացիան մասնակցել է Ալբերտայի համալսարանի միջազգային շաբաթին, Նիկոլայ Ռերիխի և Ռերիխ Պակտի մասին վավերագրական ֆիլմով ։
Մեծերի կրթություն
Ալբերտայի միջգիտական ասոցիացիայի մյուս նպատկն է Կանադա նոր եկած մարդկանց օգնել հարմարվել և ադապտացվել Կանադայի կյանքին։ Ասոցիացիան առաջարկում է անգլերեն լեզվի և համակարգչային դասընթացներ մեծահասակների համար ։ Այս ծրագրերը ֆինանսավորվում են Էդմնթոն Համայնքի մեծահասակների ուսուցման ասոցիացիայի (ECALA) կողմից, և անվճար են ներգաղթյալի կարգավիճակ և Կանադայի քաղաքացիություն ունեցող քաղաքացիների համար ։
ԽՍՀՄ ժողովրդական արտիստ
ԽՍՀՄ ժողովրդական արտիստ (ռուս.` Народный артист СССР), պատվավոր կոչում, որը շնորհվում էր ԽՍՀՄ ժողովուրդների արվեստի ականավոր գործիչներին, ովքեր համընդհանուր ճանաչման էին արժանացել և իրենց կարևորագույն ավանդն էին ունեցել խորհրդային թատրոնի, կինոյի և երաժշտության զարգացման գործում։ Հաստատվել է ԽՍՀՄ Կենտրոնական գործադիր կոմիտեի` 1936 թվականի սեպտեմբերի 6-ի թիվ 47 հրամանով։
Պատմություն
1919 թվականին խորհրդային կառավարության կողմից սահմանվել է «Հանրապետության ժողովրդական արտիստ» («Народный артист Республики») պատվավոր կոչումը, որը մինչև 1936 թվականը համարվում էր ԽՍՀՄ ամենաբարձրագույն պատվավոր կոչումը և շնորհվում էր արվեստի նշանավոր գործիչներին։ Առաջին ժողովրդական արտիստներ դարձան կոմպոզիտոր Ալեքսանդր Գլազունովը, երգիչներ Ֆեոդոր Շալյապինը և Լեոնիդ Սոբինովը, ինչպես նաև նկարիչ Ալեքսանդր Գոլովինը։ 1936 թվականից, պատվավոր բարձրագույն կոչում համարվել է` ԽՍՀՄ ժողովրդական արտիստի կոչումը։
Ի տարբերություն միութենական հանրապետությունների ժողովրդական արտիստի կոչման, ԽՍՀՄ ժողովրդական արտիստի կոչումը հանդիսանում էր առավել բարձր աստիճանի կոչում, որը շնորհվում էր երաժշտության, կինոյի և բեմական այլ արվեստների բնագավառի հայտնի ներկայացուցիչներին։ Այն հիմնականում շնորհվում էր արվեստի այն նշանավոր գործիչներին, ովքեր հատուկ ներդրում էին ունեցել խորհրդային թատրոնի, երաժշտության, կինոյի, կրկեսի, հեռուստատեսության, ռադիոհեռարձակման զարգացման և ստեղծագործական հերթափոխի դաստիարակման գործում ։ ԽՍՀՄ ժողովրդական արտիստին հանձնվում էր ԽՍՀՄ գերագույն խորհրդի նախագահության պատվոգիրը, կրծքանշան և դրա վկայականը։ Կրծքանշանը պատրաստված էր ոսկեջրված պղնձի և ցինկի խառնուրդից (տոմբակ) և ուներ քառանկյուն զարդաքանդակի տեսք, որի վրա ռուսերեն լեզվով գրված էր «ԽՍՀՄ ժողովրդական արտիստ» արտահայտությունը, իսկ ներքևի հատվածում պատկերված էր մուրճ և մանգաղ։
ԽՍՀՄ ժողովրդական արտիստներ
1936 թվականի սեպտեմբերի 6-ին, ԽՍՀՄ ժողովրդական արտիստի առաջին կոչումը շնորհվել է 13 մարդու.
Վերջին անգամ, 1991 թվականի դեկտեմբերի 21-ին, ԽՍՀՄ ժողովրդական արտիստի կոչմանն արժանացել են երկու հոգի.
Ընդհանուր առմամբ, «ԽՍՀՄ ժողովրդական արտիստ» կոչմանն արժանացել է 1006 մարդ ։
Հայազգի ԽՍՀՄ ժողովրդական արտիստներ
Առաջին հայազգին (եթե կարելի է այդպես անվանել), ով ստացել է ԽՍՀՄ ժողովրդական արտիստի կոչումը, հայտնի թատերական գործիչ Վլադիմիր Նեմիրովիչ-Դանչենկոն է (1936թ. սեպտեմբերի 6), իսկ վերջինը` կոմպոզիտոր Ավետ Տերտերյանը (1991թ. դեկտեմբերի 20)։ Ընդհանուր առմամբ այդ կոչմանն արժանացել են հայկական արմատներով և հայազգի` 51 արվեստի գործիչներ։
Ծանոթագրություններ
Կատեգորիա:Պարգևներ այբբենական կարգով Կատեգորիա:ԽՍՀՄ պատվավոր կոչումներ Կատեգորիա:ԽՍՀՄ ժողովրդական արտիստներ Կատեգորիա:1936 հիմնադրումներ
Թարախահաններ
Թարախահաններ, բզեզների ընտանիք։
Արտաքին կառուցվածք
Մարմինը խոշոր է, փափուկ, հաստ։ Գլուխն ուղղաձիգ է, առաջնամեջքից լայն և նրա հետ կապված է թելաձև պարանոցով։ Բեղիկները թելաձև են կամ համրիչաձև, երբեմն՝ դեպի գագաթը աստիճանաբար հաստացած։ Ոտքերը երկար են, առջևինները և միջինները՝ հնգահոդ, հետևինները՝ քառահոդ։
Թունավոր հատկություններ
Թունավոր են մարդու և կենդանիների համար, արտադրած հեմոլիմֆան պարունակում է կանտարիդին թույնը, որն առաջացնում է մաշկի բորբոքում։ Շատ տեսակներ ունեն վառ և խայտաբղետ (վախեցնող) գունավորում։
Բազմացում և զարգացում
Զարգանում են այլ միջատների հաշվին։ Զարգացումը կապված է հիպերմետամորֆոզի երևույթի հետ, որի դեպքում լինում են ձևաբանորեն բնութագրված թրթուրի մի քանի փուլեր։ Ձվադրում են հողում կամ բույսերի վրա։ Առաջնային թրթուրը (տրիունգուլին) շատ շարժուն է, ունի երկար ոտքեր և մի քանի զույգ պարզ աչքեր, չի սնվում, փնտրում է մորեխների ձվապարկեր կամ զանազան թաղանթաթևավորների բներ կամ կառչում է ծաղիկների վրայի թաղանթաթևավորներին և տեղափոխվում նրանց բույնը։ Երկրորդային թրթուրն անոտ է կամ ունի կարճ ոտքեր, կույր է, ուժեղ սնվում է։ Ամենից հաճախ կան թրթուրային 5 փուլ և ձմեռող կեղծ հարսնյակի փուլ, հարսնյակավորվում է գարնանը։ Սերունդը սովորաբար միամյա է։
Սննդառություն
Հասունը բուսակեր է. սնվում է հիմնականում բակլազգիների տերևներով և ծաղիկներով, կարող է վնասել մի քանի մշակաբույսերի, բայց հաճախ օգուտ է բերում՝ ոչնչացնելով վնասակար մորեխների ձվապարկերը։
Կատեգորիա:Բզեզներ
Ձմեռ պապը և գորշ գայլը (մուլտֆիլմ, 1978)
«Ձմեռ պապը և գորշ գայլը», խորհրդային մուլտֆիլմ, որն արտադրվել է 1978 թվականին, ռեժիսոր մուլտիպլիկատոր Վիտոլդ Յանովիչի կողմից։ Ձմեռ պապն ու գորշ գայլը (1937 թվականի ստեղծած համանուն մուլտֆիլմի նման է), (որն իր հերթին փոխակերպվել է «Գայլը և յոթ ուլերը» հեքիաթի սյուժեից) և միաժամանակ ամանորյա  մուլտֆիլմի (սիկվել) շարունակությունն է «Խնձորների պարկ» մուլտֆիլմի՝ Ձմեռ Պապի ակտիվ մասնակցությամբ ։
1990-ականների երկրորդ կեսին մուլտֆիլմի մոտիվներով արտադրվել ձայնային հեքիաթ՝ Ալեքսանդրա Պոժարովայի տեքստով՝ «Թվիկ Լիրեկ» ձայնասկավառակի վրա։
Սյուժե
Ձմեռ Պապը անտառի գազանների համար Նոր տարվա կապակցությամբ նվերներ է պատրաստում։ Գորշ գայլն ու ագռավը պլան են մշակել. ինչպես գողանալ նապաստակի ձագերին։ Դրա համար ագռավը շեղում է Ձմեռ Պապին, իսկ գայլը գողանում է նրա տոնական զգեստը և նվերների տոպրակը։ Կերպարանափոխվելով՝ գայն ու ագռավը գնում են նապաստակների մոտ։ Այդ ընթացքում նապաստակ ծնողները գնացել էին տոնածառի հետևից և ձագերին կարգադրել են ոչ մեկի առաջ դուռը չբացել։ Սակայն գայլը Ձմեռ Պապիկի հագուստով է լինում և իհարկե նապաստակները հաճույքով բացում են դուռը և իրենք էլ մտնում են պարկի մեջ՝ նվերների հետևից։ Միայն աղջիկ–Թաթիկն է թաքնվում վառարանի հետևում։ Նապաստակները տեսնելով, որ իրենց ձագերը չկան, լացում են, հենց այդ ժամանակ էլ նրանց տեսնում է Ձմեռ Պապը, որն իմանալով, թե ինչ է կատարվել, ամբողջ անտառով մեկ ահազանգում է։ Շուտով թռչունները, սկյուռը և արջուկները հայտնաբերում են գայլին ու ագռավին և աղմուկ են բարձրացնում։ Նրանք ձնագնդով մի քանի անգամ հարվածում են ագռավին և նա թռչում է։ Իսկ Ձմեռ Պապը, ձնեմարդը և նապաստակները՝ Թաթիկ աղջկա հետ մեքենայով հասնում են գայլին ու ազատում ձագերին։ Նրանք հասցնում են նշել Նոր տարին և ժամանակին հանձնում են նվերները գազաններին։
Հետաքրքիր փաստեր
Գայլը արտաքինով և ձայնով նույնն է «Դե սպասիր» մուլտսերիալի գայլին։
Արտաքին հղումներ
Կատեգորիա:1978 մուլտֆիլմեր Կատեգորիա:«Սոյուզմուլտֆիլմ» ստուդիայի մուլտֆիլմեր
Խանջյան (այլ կիրառումներ)
Խանջյան, հայկական ազգանուն։
Ջոն Բոն Ջովի
Ջոն Ֆրենսիս Բոնջովի-կրտսեր ( John Francis Bongiovi, Jr.), ավելի շատ հայտնի ինչպես Ջոն Բոն Ջովի ( Jon Bon Jovi, ), ամերիկացի երաժիշտ, պոետ - երգիչ և դերասան, ամենաշատը հայտնի ինչպես վոկալիստ և ամերիկական հայտնի ռոք-խմբի՝ Bon Jovi-ի հիմնադիր։
Կենսագրություն
Ջոն Ֆրենսիս Բոնջովի-կրտսերը ծնվել է 1962 թվականի մարտի 2-ին ԱՄՆ-ի Նյու Ջերսի քաղաքում։ Նա վարսահարդար Ջոն Ֆրենսիս Բոնջովի-ավագի և դիզայներ Քերոլ Բոնջովիի տղան է։ Հայրը ունի սիցիլիական և սլովական արմատներ, իսկ մայրը՝ գերմանական և ռուսական արմատներ։ Բոնջովին ունի երկու կրտսեր եղբայր՝ Էնտոնին և Մետյուն։
Երիտասարդություն
Դեռ վաղ տարիներից զբաղվել է երաժշտությամբ․ նվագել է կիթառ, ներկայացել է որպես տեղական երաժշտական խմբերի անդամ, երգեր է գրել 13 տարեկանից։ 1983 թվականին նա ստեղծեց մի խումբ, որի կազմ մտան իր ընկեր Դևիդ Ռաշբաումը, կիթառիստ Դեյվ Սաբոն, բասիստ Ալեք Ջո Սաչը և հարվածային գործիքների վարպետ Տիկո Տոռեսը։ Խմբի անվանումը եղավ Bon Jovi:
1984 թվականին Bon Jovi-ն թողարկեց իր առաջին ալբոմը, իսկ «Runaway» երգը հայտնվեց Թոփ 40-րդ հորիզոնականում։ Հենց հաջորդ տարի ձայնագրվեց «7800° Fahrenheit» ալբոմը։ Խմբի նոր հաջողությունը դարձավ «Slippery When Wet» ալբոմը՝ թողակված 1986 թվականին, որը վաճառվեց ամբողջ աշխարհում մոտ 28 միլիոն օրինակով՝ աստղային բարձրության հասցնելով Ջոն Բոն Ջովիին։ Նրա երկու «You Give Love A Bad Name» և «Livin' On A Prayer» երգերը զբաղեցնում էին հիթ շքերթների առաջին հորիզոնականները, իսկ «Wanted Dead or Alive» երգը հայտնվեց թոփ տասնյակում։ 1988 թվականին թողարկվեց նրանց հերթական ալբոմը, որը հաջողություն բերեց խմբին, որի շնորհիվ նրանք հանդես եկան հյուրախաղերով։
Արտաքին հղումներ
Կատեգորիա:Ամերիկայի ռոք երաժիշտներ Կատեգորիա:1962 ծնունդներ Կատեգորիա:Մարտի 2 ծնունդներ Կատեգորիա:Ամերիկացի երաժիշտներ Կատեգորիա:Ամերիկացի դերասաններ Կատեգորիա:«Գրեմմի» մրցանակի դափնեկիրներ Կատեգորիա:Ամերիկացի ռոք երգիչներ Կատեգորիա:Ամերիկացի կիթառահարներ Կատեգորիա:21-րդ դարի ամերիկացի երգիչներ Կատեգորիա:Brit Awards մրցանակի դափնեկիրներ Կատեգորիա:«Ոսկե գլոբուս» մրցանակի դափնեկիրներ Կատեգորիա:Ամերիկացի երգիչներ Կատեգորիա:Ամերիկացի ռոք կիթառահարներ Կատեգորիա:20-րդ դարի ամերիկացի դերասաններ Կատեգորիա:Ամերիկացի ռոք երգահաններ Կատեգորիա:Ամերիկացի երգահաններ Կատեգորիա:Ամերիկացի կինոդերասաններ Կատեգորիա:21-րդ դարի ամերիկացի դերասաններ Կատեգորիա:Ամերիկացի կոմպոզիտորներ Կատեգորիա:Հարդ ռոք երաժիշտներ Կատեգորիա:Ամերիկացի հեռուստատեսային դերասաններ Կատեգորիա:Ամերիկացի երաժշտական պրոդյուսերներ Կատեգորիա:Ամերիկացի դաշնակահարներ Կատեգորիա:Ամերիկացի փոփ երգիչներ Կատեգորիա:Ամերիկացիներ լեհական սերմամբ Կատեգորիա:Ամերիկացի ռոք թմբկահարներ Կատեգորիա:Ամերիկացի տղամարդ կինոդերասաններ Կատեգորիա:20-րդ դարի ամերիկացի երգիչներ Կատեգորիա:Բեմական կեղծանուններ
Լևաշկա (Բելոմորկանալի վտակ)
Լևաշկա (Левашка), գետ Ռուսաստանում, հոսում է Կարելական ինքնավար հանրապետությունում։ Գետաբերանը տեղակայված է Բելոմորկանալ գետի աջ ափին՝ 43 կմ հեռավորության վրա։ Գետի երկարությունը 26 կմ է, ավազանի տարածքը 187 կմ2։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Բարենցի Սպիտակ ծովի ավազանային շրջանին, գետի ջրատնտեսային տեղամասը՝ Ստորին Վիգ ակունք է, գետի ենթաավազանը բացակայում է։ Գետի գետային ավազանը Կոլսկի թերակղզին և Կարելիի, թափվում է Սպիտակ ծով։
Տվյալներն ըստ ջրային ռեսուրսների ֆեդերատիվ տեսչության.
Արտաքին հղումներ
Կատեգորիա:Ռուսաստանի գետեր
Խայրյուզա (Բելայայի վտակ)
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը Օբ գետն է, գետի ենթաավազանը Բիա և Կատուն գետերն են։ Գետի գետային ավազանը (Վերին) Օբ գետն է՝ մինչև Իրտիշի հետ միախառնման կետը։ Տվյալներն ըստ ջրային ռեսուրսների ֆեդերատիվ տեսչության
Արտաքին հղումներ
Կատեգորիա:Ռուսաստանի գետեր Կատեգորիա:Վերին Օբի ավազանային շրջանի գետեր
Լևգուս
Լևգուս (Левгус), գետ Ռուսաստանում, հոսում է Կարելական ինքնավար հանրապետությունում։ Թափվում է Սոկոլ լիճ Կովդա։ Գետի երկարությունը 21 կմ է, ավազանի տարածքը 121 կմ2։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Բարենցի Սպիտակ ծովի ավազանային շրջանին, գետի ջրատնտեսային տեղամասը՝ Կովդա գետի ակունքն է, գետի ենթաավազանը բացակայում է։ Գետի գետային ավազանը Կոլսկի թերակղզին և Կարելիի, թափվում է Սպիտակ ծով։
Տվյալներն ըստ ջրային ռեսուրսների ֆեդերատիվ տեսչության.
Արտաքին հղումներ
Կատեգորիա:Ռուսաստանի գետեր
Չեխոսլովակյան գայլաշուն
Չեխոսլովակյան գայլաշուն (չեխ.` československý vlčák, սլովակ.` československý vlčiak ), շների համեմատաբար երիտասարդ ցեղատեսակ։
Ցեղատեսակի պատմությունը
Ցեղատեսակն ստեղծվել է 1955 թվականին Չեխոսլովակիայում, փորձարարության արդյունքում՝ գերմանական հովվաշան և կարպատյան (եվրասիական) գայլի խաչասերումից։ Ստեղծման նպատակն էր ստանալ ցեղատեսակ՝ գերմանական հովվաշան բնավորությամբ և խառնվածքով, դյուրավարժությամբ և խելքով, ինչպես նաև կարպատյան գայլի կազմվածքով, դիմացկունությամբ և ուժով։ Հիմնականում այն պետք է մասնակցեր զինվորական հատուկ միջոցառումների, սակայն արդյունքում օգտագործվեց որոնողա-փրկարարական, պաշտպանական և պարեկային ծառայություններում, որսորդական և մարզական ասպարեզներում։
Միջազգային կինոլոգիական ֆեդերացիայի կողմից ցեղատեսակը ճանաչվել է 1999 թվականին։
Ընդհանուր բնութագիրը
Արտաքնապես ցեղատեսակը նման է գայլի։ Ունի ոչ մեծ, եռանկյունաձև կանգուն ականջներ և հզոր ծնոտներ։ Ունիվերսալ ցեղատեսակ է։ Հեշտությամբ կապի մեջ է մտնում ոչ միայն տիրոջ, այլ նաև նրա ընտանիքի բոլոր անդամների հետ։ Համակերպվում է այլ ընտանի կենդանիների ներկայությանը, սակայն անծանոթ կենդանիների հետ առնչվելիս կարող են դժվարություններ ծագել։
Կարևոր է վաղ հասակում սանձել նրա որսորդական կիրքը, այլապես մեծ տարիքում կարող է ագրեսիվ վարքագիծ դրսևորել փոքր կենդանիների նկատմամբ։ Չի կարելի ձագերին պահել մեկուսացված, նրանք պետք է վարժվեն և հարմարվեն շրջակա միջավայրին։ Վարժեցնելիս արագ հոգնում են անիմաստ կրկնվող վարժություններից։ Ունեն սուր հոտառություն, անկախ են, հարկ եղած դեպքում կարող են աշխատել նաև գիշերը։ Հաչել չեն սիրում և ինքնաարտահայտման համար օգտագործում են բազմազան ձայնային այլ ելևէջներ։
Տես նաև
Կատեգորիա:Շան ցեղատեսակներ Կատեգորիա:Շներ
Քանայո Օ Քանայո
'''Քանայո Օ. Քանայո''', Էնըյո Մեդաստես Օնյեքվոր , (հայտնի է որպես Քանայո Օ Քանայո, Նիգերիայի Իմո նահանգի Էմբեյս տարածք) , նիգերիացի դերասան, 2006 թվականին նվաճել է Գլխավոր դերի լավագույն դերասան Աֆրիկյան կինոակադեմիայի մրցանակը ։ Քանայոյի դեբյուտային շարժանկարն է 1992 թվականի «Ապրել գերության մեջ»-ը ։ Նա խաղացել է ավելի քան 100 շարժանկարներում ։
Ներկայումս Քանայոն ՄԱԿ-ի դեսպան է և ունի էՄէՖաՐ տիտղոսը ։ Կանայոն Քեննեթ Ննեբուեյի հետ («Ապրել գերության մեջ» շարժանկարի պրոդյուսեր), Օլու Ջեյքոբսը, Ինոք Ըդիբոյը, Մեծ Բրիտանիայի Եղիսաբեթ թագուհին և Ֆելա Քուտին միասին այն նիգերիացիների թվում էին, որոնց կառավարության կողմից հիշատակվել էին 2014 թվականին Նիգերիայի հարյուրամյակի տոնակատարության ժամանակ ։
Արտաքին հղումներ
Կատեգորիա:Նիգերիայում ծնվածներ Կատեգորիա:Նիգերիացի դերասաններ
Մոդալ բայերը անգլերենում
Մոդալ բայեր, օժանդակ բայերի փոքր խումբ անգլերենում, հիմնականում օգտագործվում են մտքին երանգ հաղորդելու նպատակով (հնարավորություն, պարտավորվածություն և այլ հատկանիշներ) ։ Դրանք տարբերվում են մնացած բայերից, քանի որ թերի են և չեզոք (չունեն դերբայական ձևեր) և 3-րդ դեմք, եզակի թվում չեն վերցնում (e)s վերջավորությունը։
Անգլերենի հիմնական մոդալ բայերն են՝ can, could, may, might, must, shall, should, will և would: Կան այլ բայեր ևս, որոնք նույնպես երբեմն դասվում են այս շարքին. սրանք են ought, had better և որոշ դեպքերում dare և need բայերը։ Այն բայերը, որոնք չունեն մոդալ բայերին բնորոշ բոլոր հատկանիշները, երբեմն կոչվում են «կիսամոդալ» կամ «կեղծ մոդալ» բայեր ։
Մոդալ բայեր և նրանց բնորոշ հատկանիշներ
Անգլերենում մոդալ բայերի շարքին դասվող բայերը ունեն հետևյալ հատկանիշները.
Հետևյալ բայերը ունեն վերոնշյալ բոլոր հատկանիշները և համարվում են հիմնական մոդալ բայեր։ Նրանք ներկայացված են ներկա-անցյալ զույգերով առկայության դեպքում։
Պետք է նշել, որ անցյալ ձևերը միշտ չէ, որ օգտագործվում են անցյալ ժամանակի մեջ, և որոշ դեպքերում համապատասխանում են ներկա ժամանակին։ Այսպես կոչված անցյալ ձևերը հաճախ օգտագործվում են ըղձական եղանակի ներկա ժամանակով։ May (թույլ տալ) և let (թույլ տալ) օժանդակ բայերը նույնպես օգտագործվում են ըղձական եղանակի մեջ։ Դրանց հայտնի օրինակներ են "May The Force be with you," (Թող ուժը միշտ քեզ հետ լինի:) և "Let God bless you with good" (Թող Աստված միշտ օրհնի քեզ:)։ Այս նախադասություններն արտահայտում են որոշակի անորոշություն և հետևաբար համարվում են ըղձական եղանակի նախադասություններ։
Ներքոհիշյալ բայերը հիմնականում ունեն վերը նշված հատկությունները, բայց որոշ տարբերություններով։ Նրանք միշտ չէ, որ համարվում են մոդալ բայեր ։ Նրանք նաև կոչվում են «կիսամոդալ» բայեր։
Ստուգաբանություն
Can և could (կարողանալ) մոդալ բայերը գալիս են հին անգլերենի can(n) և cuþ բայերից, որոնք համապատասխանաբար cunnan ("to be able"-ի վիճակի լինել) բայի ներկա և անցյալ ձևերն էին։ Could-ի «l» տառը չի արտասանվում, would և should բառերի համանմանությամբ։
Նմանապես may և might (թույլտվություն) բայերը գալիս են հին անգլերենի mæg և meahte բայերից, որոնք համապատասխանաբար magan ("may, to be able"-թույլտվություն ունենալ) բայի ներկա և անցյալ ձևերն են։ Shall և should (խորհուրդ տալ) բայերը գալիս են sceal and sceolde բայերից, որոնք համապատասխանաբար  sculan ("to owe, be obliged"-պարտական լինել) բայի ներկա և անցյալ ձևերն են։ Will և would (ինքնակամ ցանկություն)  բայերը գալիս են wille  և wolde բայերից ,որոնք համապատասխանաբար willan ("to wish, want"-ցանկանալ) բայի ներկա և անցյալ ձևերն են։
Must (պետք է) բայը գալիս է հին անգլերենի moste բայից, որը հանդիսանում է motan ("be obliged to"-պարտավորված լինել) բայի մի մասը։ Ought (պարտավոր է) բայը ի սկզբանե հանդիսանում էր անցյալ ձև, որը վերցված է ahte բայից, որը agan ("to own"-ունենալ) բայի անցյալն է։
Dare (համարձակություն ունենալ)բայը նույնպես ծագել է durran ("to dare"-համարձակություն ունենալ) բայից, որի ներկա ժամանակը ունեցել է dear(r) տեսքը։ Need (կարիք ունենալ) բայը ծագում է հին անգլերենի neodian ("to be necessary"-անհրաժեշտ լինել) բայից։ Այլընտրանքային 3-րդ դեմք եզակի թվի need ձևը (needs -ի փոխարեն) գործածության մեջ է մտել 16-րդ դարում ։
Շարահայուսություն
Մոդալ բայը հանդիսանում է օժանդակ բայ իրեն հաջորդող բայի համար։ Վերջինս հանդես է գալիս անորոշ դերբայի տեսքով. երբեմն to մասնիկով, երբեմն էլ առանց դրա։
Մոդալ բայերը օգտագործվում են անջատողական հարցեր կազմելիս, օր.՝ He can play football, can't he? (Նա կարող է խաղալ ֆուտբոլ, այնպես չէ՞:)
Մնացած օժանդակ բայերի նման մոդալ բայերի ժխտական տեսքը ստանում ենք նրանց ավելացնելով "not" ժխտական մասնիկը։ Can մոդալ բային ավելացնելիս ստանում ենք մեկ ամբողջական "cannot" բառը և շեշտը ընկնում է առաջին վանկի վրա։ Շատ մոդալ բայեր ունեն հետևյալ կրճատ "n't" ժխտական տեսքը can't, mustn't, won't և այլն։
Անցյալ ձևեր
Վերը նշված անցյալ ձևերը (could, might, should and would) միշտ չէ, որ վերաբերում են անցյալ ժամանակի։ Միակը, որ կանոնավոր կերպով օգտագործվում է անցյալ ժամանակով, դա could-ն է, երբ ցույց է տալիս կարողություն։ I could swim (Ես կարող էի լողալ:) նախադասությունը համապատասխանաբար I can swim (Ես կարող եմ լողալ:) նախադասության անցյալ ժամանակն է։
Անցյալի բոլոր ձևերը օգտագործվում են որպես ներկա ժամանակով տրված մոդալ բայերի համապատասխան անցյալ ձևեր անուղղակի խոսքի փոխակերպման ժամանակ, երբ անհրաժեշտ է ժամանակաձևերի համաձայնեցման կիրառում։
Պակասավոր ձևերի փոխարինում
Ինչպես նշված է վերևում, անգլերենի մոդալ բայերը պակասավոր են, քանի որ չունեն դիմավոր բայերին տիպիկ բոլոր առանձնահատկությունները։ Սակայն շատ դեպքերում կան համարժեք արտահայտություններ, որոնք ցույց են տալիս մոդալ բայի իմաստը և օգտագործվում են մնացած ժամանակաձևերին փոխարինելու համար։ Մասնավորապես՝
Can և could
Can մոդալ բայը կարող է ցույց է տալ հնարավորություն դինամիկ կամ իմացաբանական տեսակետներից, այսինքն՝ բնական կարողություն, թույլատրելիություն կամ հնարավոր հանգամանք․
Сould–ը բացի անցյալ ժամանակ ցույց տալուց, նաև օգտագործվում է հնարավոր հանգամանք ցույց տալու համար։ Օրինակ՝ We could be in trouble here․ Can և could մոդալ բայերը օգտագործվում են խնդրանքների դեպքում։ Can/could you pass me the cheese? նախադասությունը նշանակում է «Խնդրում եմ փոխանցի՛ր ինձ պանիրը»։ Այս դեպքում could–ը ավելի քաղաքավարի է (հարգական հոգնակի)։
Brussels Airlines
Brussels Airlines, բելգիական ավիաընկերություն։ Հանդիսանում է Բելգիայի Թագավորության ազգային ավիափոխադրողը։ Ավիաընկերությունը հանդիսանում է Star Alliance-ի անդամ։ Հիվնադրվել է 2006 թվականի նոյեմբերի 7-ին Բրյուսելում, սակայն իր առաջին թռիչքը կատարել է 2007 թվականի մարտի 25-ին։ Ներկայումս ավիաընկերությունը իրականացնում է թռիչքներ 96 ուղղությամբ` իր ավիապարկում ունենալով 46 ինքնաթիռ։ Ընկերության 100% բաժնեմասը պատկանում է Lufthansa Group-ին։
Մոդալ բայերը անգլերենում
May և might
May մոդալ բայը արտահայտում է հնարավորության կամ թույլտվության իմաստ.
Հնարավոր հանգամանք արտահայտելու դեպքում may-ը կարող է ունենալ նաև ապագայի իմաստ (He may arrive նշանակում է «Հնարավոր է, որ նա կգա»:, I may go to the mall նշանակում է «Ես մտածում եմ խանութ գնալու մասին»:) Might անցյալի ձևը օգտագործվում է որպես may մոդալ բայի հոմանիշ՝ արտահայտելով հնարավոր հանգամանք։
Brussels Airlines
Ավիապարկ
2017 թվականի հունիսի դրությամբ ավիաընկերության ավիապարկը կազմված է հետևյալ ինքնաթիռներից։
Մոդալ բայերը անգլերենում
May և might
May-ը կարող է ցույց տալ թույլտվություն ներկա կամ ապագա գործողությունների համար։ Օրինակ՝ You may go now. - «Դու կարող ես գնալ հիմա»։ կամ May I use your phone?- «Կարո՞ղ եմ Ձեր հեռախոսից օգտվել»:
Brussels Airlines
Աղբյուրներ
Կատեգորիա:2006 հիմնադրված ընկերություններ Կատեգորիա:Եվրոպայի ավիաընկերություններ Կատեգորիա:Բելգիայի ավիացիա Կատեգորիա:Օդային տրանսպորտի միջազգային ասոցիացիայի անդամներ
Մոդալ բայերը անգլերենում
May և might
May- ի ավելի քիչ տարածված կիրառումն է ցանկություն արտահայտելը, ինչպես՝ May you live long and happy- «Երկար և երջանիկ կյանք ունեցեք»:
May -ի օգտագործումը վաղակատար անորոշ բայաձևի մեջ արտահայտում է անորոշություն անցյալի ինչ-որ հանգամանքի վերաբերյալ, մինչդեռ այս պարագայում might-ը, ունենալով այս իմաստը, նաև ցույց է տալիս հնարավորություն, որ տեղի չի ունեցել, բայց տեղի կունենար այլ հանգամանքներում (տես նաև պայմանական նախադասություններ)։
Նշենք նաև, որ վաղակատար ձևերի դեպքում ի նկատի ունենք հնարավորություն, ոչ թե թույլտվություն։
May- ի ժխտական տեսքը ''may not-ն է. mayn't կրճատված տեսք չունի։ Might -ի ժխտական տեսքը might not-ն է կամ mightn't-ը''։
Shall և should
Shall (should ) բայը անգլերենում կարող է օգտագործվել will (would )-ի փոխարեն ապառնի ժամանակաձևերում, երբ ենթական առաջին դեմքով է արտահայտված (I shall (should ), we shall (should )):
Եթե shall -ը դրվում է երկրորդ կամ երրորդ դեմքով արտահայտված ենթակայի հետ, ապա ստանում է հրամանի իմաստ, օրինակ՝ Cinderella, you shall go to the ball!- նախադասությունը նշանակում է « Մոխրո՛տ, գնա՛ այդ պարահանդեսին»: Հիմնականում օգտագործվում է օրենքներ կամ տեխնիկական բնութագրեր գրելիս, օրինակ՝ Those convicted of violating this law shall be imprisoned for a term of not less than three years - «Այս օրենքը խախտողները կբանտարկվեն ոչ պակաս, քան երեք տարով»:
Should -ը հաճախ օգտագործվում է ցույց տալու համար խորհուրդ, որի մեջ պարտադրանք չկա կամ բարոյական նորմ, ի տարբերություն must կամ have to-ի։ You should never lie- «Չի կարելի ստել»։ նախադասությունը նկարագրում է սոցիալական կամ բարոյական նորմ։ Այն նաև կարող է ցույց տալ ակնկալվող արդյունք, որտեղ համարժեք է ought to մոդալ բային, օրինակ՝ This should work- «Սա պետք է, որ աշխատի»։
Will և would
Will մոդալ բայը օգտագործվում է ապագա ցույց տալու համար, որի պատճառով էլ նրան ավելի շատ հանդիպում ենք ապառնի ժամանակաձևերի մեջ, օրինակ՝ ''The next meeting will be held on Thursday. -'' «Հաջորդ ժողովը տեղի կունենա հինգշաբթի օրը»։ Իսկ առաջին դեմքով արտահայտված ենթակայի հետ օգտագործվելիս ունի ինքնակամ ցանկության կամ պատրաստակամության իմաստ։
Ժխտական ձևերն են will not (կրճատ՝ won't) և would not (կրճատ՝ wouldn't):
Must և have to
Must մոդալ բայը ցույց է տալիս պարտադրանք կամ խիստ անհրաժեշտություն, օրինակ՝ You must use this form; We must try to escape.- «Դուք պետք է օգտագործեք այս ձևը»:, «Մենք պետք է փորձենք փախչել»։ Այն նաև կարող է արտահայտել վստահ ենթադրություն, ինչպես՝ It must be here somewhere. - «Դա պետք է, որ այստեղ լինի ինչ-որ տեղ»։
Must -ի այլընտրանքային տարբերակը have to կամ has to-ն է կախված ենթակայի թվից։
Must -ի օգտագործվում է վաղակատար անորոշ բայաձևի մեջ՝ ցույց տալով ենթադրություն, օրինակ՝ Sue must have left.- , որը նշանակում է, որ խոսողը վստահաբար ենթադրում է, որ Սյուն գնացել է։
Must -ի ժխտական ձևն է must not (կրճատ՝ mustn't): You must not do this.- «Դու չպետք է սա անես»:
Ought to և had better
Ought -ն օգտագործվում է մոդալ բայի նման՝ արտահայտելով ակնկալիք կամ ներքին, բարոյական պահանջ։ Երբեմն այն համարում են կիսամոդալ։
Քերականորեն կրճատված տարբերակն է ought not or oughtn't:
Had better արտահայտությունը ցույց է տալիս խորհուրդ կամ ակնկալվող վարքագիծ՝ You'd better have finished that report by tomorrow. «Լավ կլինի մինչև վաղը ավարտած լինես այդ զեկույցը»։
Dare և need
Dare ( համարձակվել) և need (կարիք ունենալ) բայերը կարող են օգտագործվել և՛ որպես մոդալ բայ, երբ նրանց հաջորդում է մեկ այլ բայ, և՛ որպես լիարժեք խոնարհվող բայ։
Օրինակներ՝
Used to
Used to բայական արտահայտությունը ցույց է տալիս անցյալում ունեցած սովորություն, որը այլևս չկա։ I used to go to college նախադասությունը նշանակում է, որ ես առաջ քոլեջ էի հաճախում։
Այն իրականում կիսամոդալ բայ է, որովհետև չունի մոդալ բայերին բնորոշ բոլոր հատկանիշները։
Եզրահանգում
Անգլերենում must, have to, have got to, can’t և couldn't մոդալ բայերը օգտագործվում են ցույց տալու համար եզրահանգում։ Նրանք նշում են, թե խոսողը որքանով է վստահ իր ասածի մեջ   ։
Արտաքին հղումներ
Կատեգորիա:Քերականություն
Միկոլա Շերեմետ
Միկոլա Շերեմետ (Шеремет Микола Спиридонович, ), ուկրաինացի բանաստեղծ, գրող։ ԽՍՀՄ գրողների միության անդամ (1934)։ ԽՄԿԿ անդամ (1940)։
Գրող Վերա Ենինայի ամուսինը, նկարիչ Ալեքսանդր Շերեմետի հայրը։
Կենսագրություն
Միկոլա Շերեմետը ծնվել է 1906 թվականին Մոգիլյովում։ 1929 թվականին ավարտել է Կիևի համալսարանը ։ Նույն թվականից սկսել է հրատարակվել («Քարոզարշավ» ժողովածու), անդամակցել է «Молодняк» գրական կազմակերպությանը։ Մասնակցել է Հայրենական մեծ պատերազմին։ 1942-1943 թվականներին եղել է Ալեքսեյ Ֆեոդորովի պարտիզանական միավորման կազմում ։ Պատերազմի ընթացքում «Իզվեստիա», «Կոմսոմոլսկայա պրավդա», «Կոմունիստ», «Խորհրդային Ուկրաինա» թերթերում հրատարակել է հոդվածներ, էսսեներ, բանաստեղծություններ։
Ապրել է Կիևում։ 1960-ական թվականների սկզբին հանդես է եկել 60-ականներ խորհրդային մտավորականների ենթամշակույթի դեմ։
Մահացել է 1986 թվականին։ Թաղված է Կիևի Բայկովո գերեզմանատանը։
Ստեղծագործություններ
Հիմնական ստեղծագործություններից են «Կայտառություն», «Լայն ճակատով», «Կրակի գծի վրա», «Իմ կյանքը», «Շչորս», «Գեներալ Օռլենկո» և այլն ։
Լևիս (Լևիսի վտակ)
Լևիս (Левис), գետ Ռուսաստանում, հոսում է Կարելական ինքնավար հանրապետությունում։ Գետաբերանը տեղակայված է Լևիս գետի աջ ափին՝ 5,1 կմ հեռավորության վրա։ Գետի երկարությունը 11 կմ է։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Բարենցի Սպիտակ ծովի ավազանային շրջանին, գետի ջրատնտեսային տեղամասը՝ Կեմ գետի ակունք է, գետի ենթաավազանը բացակայում է։ Գետի գետային ավազանը Կոլսկի թերակղզին և Կարելիի, թափվում է Սպիտակ ծով։
Տվյալներն ըստ ջրային ռեսուրսների ֆեդերատիվ տեսչության.
Արտաքին հղումներ
Կատեգորիա:Ռուսաստանի գետեր
Օլուկորեդե Այեգբուսի
Օլուկորեդե Աֆօլաբի Այեգբուսի (Olukorede Afolabi Aiyegbusi; ), անգլիացի ֆուտբոլիստ, շվեյցարական «Սեն Պրեկս» ակումբի պաշտպան։
Ակումբային
Հյուսիսային Կարոլինայի համալսարանում սովորելու ժամանակ 2008-2009 թվականներին Այեգբուսը խաղացել է համալսարանական թիմի ուսանողական լիգայում։
Պրոֆեսիոնալ կարիերան Այեգբուսը սկսել է «Կանզաս Սիթի Ուիզարդս» ակումբում, այն բանից հետո, ինչ 2010 թվականին ընտրվեց MLS-ում ։ «Ուիզարդսի»/«Սպորտինգի» կազմում անցկացրած երեք մրցաշրջանների ընթացքում անցկացրել է ընդամենը ինը խաղ, և պայմանագրի ժամկետի լռանալուց հետո՝ 2012 թվականի դեկտեմբերին հեռացել է թիմից ։
2013 թվականը անցկացրել է Ֆինլանդիայի առաջնության «Խակա» ակումբի կազմում։
2014 թվականի առաջին կեսն անցկացրել է շվեյցարական «Սերվետտում»։
2014/15 մրցաշրջանին խաղացել է Գերմանիայի հյուսիսարևելյան տարածաշրջանի լիգայի «Աուերբախ» ակումբի կազմում։
2015 թվականի օգոստոսին տեղափոխվել է Շվեյցարիայի Սուպերետտանի «ԱՖԱ Յունայթեդ» ։
2015 թվականի նոյեմբերին դարձել է Իրանի «Սիյախ Ջամեգան» ակումբի խաղացող։
2016 թվականի օգոստոսին վերադարձել է ԱՖԱ։
2017 թվականի սկզբին պայմանագիր է կնքել Կազանի «Շյախտյոր Կրագանդա» ակումբի հետ ։
Միջազգային
Այեգբուսին Մեծ Բրիտանիայի հավաքականի կազմում մասնակցել է 2009 թվականի ամառային ունիվերսիադային։
Լելրեչկա
Լելրեչկա (Лельречка), գետ Ռուսաստանում, հոսում է Կարելական ինքնավար հանրապետությունում։ Թափվում է Օնեժսկի Սվիր լիճ։ Գետի երկարությունը 11 կմ է։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Բալթյան ավազանային շրջանին, գետային ավազանը Օնեժսկի լիճ է, ենթաավազանը՝ Սվիր։ Գետի ջրատնտեսային տեղամասը՝ Նևա։
Տվյալներն ըստ ջրային ռեսուրսների ֆեդերատիվ տեսչության.
Արտաքին հղումներ
Կատեգորիա:Ռուսաստանի գետեր
Լեպպա
Լեպպա (Леппа), գետ Ռուսաստանում, հոսում է Կարելական Ինքնավար Հանրապետությունում։ Թափվում է Վանժոզերո Վանժոզերկա լիճ։ Գետի երկարությունը 18 կմ է։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Բալթյան ավազանային շրջանին, գետային ավազանը Օնեժսկի լիճ է, ենթաավազանը՝ Սվիր գետն է։ Գետի ջրատնտեսային տեղամասը՝ Նևա։
Տվյալներն ըստ ջրային ռեսուրսների ֆեդերատիվ տեսչության.
Արտաքին հղումներ
Կատեգորիա:Ռուսաստանի գետեր
Ռուս-բուլղարական հարաբերություններ
Ռուս-բուլղարական հարաբերությունները (Отношения между България и Русия, Российско-болгарские отношения) Բուլղարիայի և Ռուսաստանի միջև դիվանագիտական հարաբերություններն են։
Բուլղարիան ունի դեսպանատուն Մոսկվայում և երեք հյուպատոսարաններ ( Սանկտ Պետերբուրգում, Նովոսիբիրսկում և Եկատերինբուրգում)։ Ռուսաստանը դեսպանատուն ունի Սոֆիայում և երկու հյուպատոսարաններ (Ռուսեում և Վառնայում)։
Երկու ազգերն էլ սլավոնական ժողովուրդներ են և միավորված են ընդհանուր ուղղափառ քրիստոնեական մշակույթով։ 20-րդ դարից ի վեր հարաբերությունները լարվեցին, երբ Բուլղարիան երկու համաշխարհային պատերազմների ժամանակ էլ դաշնակցեց Գերմանիայի հետ Ռուսաստանի դեմ։ 1945 թվականից հետո Բուլղարիան սառը պատերազմի տարիներին սովետական դաշնակից էր և լավ հարաբերություններ էր պահպանում Ռուսաստանի հետ մինչև կոմունիստական տիրապետության տապալումը։ Այնուամենայնիվ, էներգետիկ նախագծերի հետ կապված խնդիրները, որոնցից են չեղյալ հայտարարված «Հարավային հոսք» գազատարի կառուցումը և սառեցված « Բելեն» ատոմակայանի ծրագիրը, ինչպես նաև Ռուսաստանի կողմից Ղրիմի 2014 թվականին բռնակցումը, հարաբերությունները վատթարացրեցին։
Պատմություն
Պաշտոնական հարաբերությունները սկսվեցին 1879 թվականի հուլիսի 7-ից։
Վաղ հարաբերություններ
Ժամանակակից Ռուսաստանի և Բուլղարիայի քաղաքացիները դարեր շարունակ շփման մեջ են եղել ։ Կիրիլյան այբուբենը ծագել է 9-րդ դարում Բուլղարական առաջին կայսրությունում և հետագայում ուղղափառ սլավոնական երկրների կողմից ընդունվել է որպես նրանց ստանդարտ այբուբեն։ Երկու ժողովուրդներն էլ ունեցել միապետներին ցարեր կոչելու սովորություն, որը  համար կայսեր բառի սլավոնական ձևն է, որ նույնպես ծագում է Բուլղարիայից: Ռուսաստանը օգնեց Բուլղարիային անկախություն ձեռք բերել Օսմանյան կայսրությունից։ Բուլղարացիները այն ժամանակ Սոֆիայում կառուցեցին ուղղափառ եկեղեցի, որը կոչվեց ռուս սուրբ Ալեքսանդր Նևսկու անունով`ի պատիվ ռուս պատերազմի այն զինվորի, ովքեր այդ պատերազմի ժամանակ օգնեցին Բուլղարիային։
Երկուսի միջև հարաբերությունները սկսեցին վատթարանալ, երբ Ռուսաստանը հրաժարվեց օգնություն ցուցաբերել Բուլղարիային՝ սերբ-բուլղարական պատերազմում ։ Սա լուրջ ազդեցություն ունեցավ բուլղարա-ռուսական հարաբերությունների վրա, որոնք շարունակվում են նույնիսկ մինչև այսօր։
20 րդ դար
Երկրորդ համաշխարհային պատերազմին Բուլղարիան սկզբում մասնակցեց որպես Առանցքի ուժերի անդամ բայց երբ խորհրդային բանակը ներխուժեց Բալկաններ, Բուլղարիան միացավ խորհրդային կողմին ։ Խորհրդային Կարմիր բանակը սատարեց 1944 թվականի բուլղարական հեղաշրջումը, որը կոմունիստներին բերեց իշխանության։ 1945-1948 թվականներին երկիրը հայտնվեց ոխրհրդային ազդեցության ոլորտում՝ Բուլղարիայի կոմունիստական կուսակցության (ԲԿԿ) վերահսկողության ներքո, որը վերահսկում էր ստալինիզմի ծրագիրը 1940-ականների վերջին ու 1950-ական թվականների վերջին և միացավ Վարշավայի պայմանագրի կազմակերպությանը 1955 թվականին։ Քաղաքական բռնաճնշումները տարածված էին։  Բուլղարիան խիստ կախվածություն ուներ խորհրդային հովանավորությունից։ Սովետական տեխնիկական և ֆինանսական օգնությունը հնարավորություն տվեց Բուլղարիային արագորեն արդյունաբերանալ։ ԽՍՀՄ-ը Բուլղարիային ապահովում էր էներգիայով և իր ապրանքների շուկայով ։ Բուլղարիան ստացել է նաեւ լայնածավալ ռազմական օգնություն է Խորհրդային Միությունից,որը 1946-1990 թվականներին ընդհանուր արժեր 16,7 միլիոն ԱՄՆ դոլար։ Բուլղարիան մնաց սովետական ճամբարի մի մասը մինչև 1989 թվականը, երբ ԲԿԿ-ը սկսեց ԽՍՀՄ-ից կախվածությունից ազատվել։ Առաջին բազմակուսակցական ընտրություններն անց են կացվել 1990 թվականին, իսկ հաջորդ տարի ընտրություններում ԲԿԿ-ն կորցրեց իշխանությունը։
Բուլղարացի սպա Գեորգի Իվանովը դարձավ առաջին բուլղարացին, ով թռչեց տիեզերական տարածություն Սոյուզ փփ տիեզերանավով խորհրդային տիեզերագնաց Նիկոլայ Ռուկավիշնիկովի հետ միասին։ Թռիչքի նախապատրաստական աշխատանքներին ներգրավել են բուլղարացի գիտնականները։ Այս ժամանակ Բուլղարիան ղեկավարում էր Նիկիտա Խրուշչովի մտերիմ ընկեր Թոդոր Ժիվկովը։
1989 թվականից հետո
1989 թվականին կոմունիստական վարչակարգի տապալումիցից հետո Բուլղարիա-Ռուսաստան հարաբերությունները նոր փուլ մտան։ Հարաբերությունների վրա ազդում էր իշխող կուսակցության քաղաքական կողմնորոշումը։ Ձախակողմյաները ավելի շատ էին սատարում սերտ հարաբերություններին, քան աջակողմյաները։ Ռուսաստանի միջամտության փորձերը շարունակվեցին Խորհրդային Միության փլուզումից հետո։ Դա հանգեցրեց երկու ռուս դիվանագետների վտարմանը 2001 թվականի մարտին, քանի որ Բուլղարիայի այն ժամանակվա վարչապետ Իվան Կոստովը, տեղեկացված լինելով Բուլղարիայի կառավարությունում ռուս գործակալների կողմից Բուլղարիայի կառավարությունը հեռացնելու փորձերի մասին, մինչև կառավարության ժամկետի օրինական ավարտը ընդամենը 5 ամիս առաջ հեռացրեց նրանց։ Երկու երկրների միջև հարաբերությունները մնացին չափավոր, չնայած Բուլղարիայի Արևմտյան Եվրոպայի և Միացյալ Նահանգների ինտեգրմանը։ 2004 թվականին Բուլղարիան միացավ ՆԱՏՕ-ին, իսկ 2007 թվականին՝ Եվրամիությանը։
Ավելի ուշ Բուլղարիայի սոցիալիստական կուսակցությունից նախագահ Գեորգի Պարվանովը աշխատեց էներգետիկ համագործակցության մի ծրագրի վրա, որը նա անվանեց «Մեծ սաղավարտ» ։ Չնայած նրան, որ նրան հաջողվեց երկու մանդատ ձեռք բերել, այն հիմնականում չուներ հասարակության աջակցությունը։ Պայմանագրերի մեծ մասը հետագայում վերանայվեցին, հաջողված նախագծերին հնարավորություն ընձեռվեց, իսկ անհաջող ջանքերը դադարեցվեցին, ինչպիսին է  Բելեն աէկ-ը, որը դադարեցվեց բուլղարական կողմի համար նախագծի ոչ շահավետ բնույթի պատճառով։ Դրան դեմ էր արտահայտվել նախկին վարչապետ և Եվրոպական սոցիալիստական կուսակցության ներկայիս ղեկավար Սերգեյ Ստանիշևը, որը խոստացել էր փոխարինել Բոյկո Բորիսովի աջակողմյա կառավարությանը։ <sup class="noprint Inline-Template Template-Fact" data-ve-ignore="true" style="white-space:nowrap;">[  <span title="This claim needs references to reliable sources. (May 2019)">մեջբերում է պետք  ]
Ռուսաստանի բուլղարական համայնք
Բուլղարները բնակվում են Ռուսաստանի որոշակի շրջաններում։ <sup class="noprint Inline-Template Template-Fact" data-ve-ignore="true" style="white-space:nowrap;">[  <span title="This claim needs references to reliable sources. (March 2019)">մեջբերում է պետք  ]
Արտաքին հղումներ
Կատեգորիա:Ռուսաստանի երկկողմ հարաբերություններ Կատեգորիա:Բուլղարիայի արտաքին հարաբերություններ
Կոնիյակ դը լա Մոնտան
Կոնիյակ դը լա Մոնտան (Conilhac-de-la-Montagne), համայնք Ֆրանսիայի Օկսիտանիա մարզի Օդ գավառում ։
Բնակչությունը 2008 թվականի դրությամբ կազմում է 55 մարդ, բնակչության խտությունը` 12.36 մարդ/կմ²։ Բնակավայրը զբաղեցնում է 4.45 կմ² տարածք։
Աշխարհագրություն
Գտնվում է Փարիզ քաղաքից 660 կմ հարավ, Մոնպելիե քաղաքից` 155 կմ հարավ-արևմուտք, Կարկասոն քաղաքից` 29 կմ հարավ-արևմուտք։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 40 աշխատունակ (15-64 տարեկան) բնակիչ, որոնցից ակտիվ էին 24-ը, իսկ ոչ ակտիվները` 16։ Ակտիվության ցուցանիշը կազմում է 60,0 %։ 24 աշխատունակ մարդկանցից աշխատել է 20 անձ (11 տղամարդ և 9 կին)։ Գործազուրկ են եղել 4 անձ (2 տղամարդ և 2 կին)։ 16 անաշխատունակներից 1-ը եղել են աշակերտներ կամ ուսանողներ, 12-ը` թոշակառուներ, իսկ 3-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Աննա Բիլինսկա-Բոհդանովիչ
Աննա Բիլինսկա-Բոհդանովիչ (Anna Bilińska-Bohdanowicz,, ), լեհ նկարչուհի
Կենսագրություն
Աննա Բիլինսկան ծնվել է լեհ բժշկի ընտանիքում Ռուսական կայսրության տարածքում՝ Ուկրաինայում, որտեղ էլ անցել է նրա մանկությունը։ Հետագայում հոր հետ բնակվել են Ռուսաստանի խորքերում։ Նրա նկարչության առաջին ուսուցիչը Վյատկայում եղել է աքսորված լեհ նկարիչ Միխայիլ Անդրիոլլին։ 1875-1877 թվականներին Բիլինսկան սովորել է Վարշավայի կոնսերվատորիայում։ 1877 թվականին նա ընդունվում է նկարիչ Վոյցեխ Գերսոնի նկարչության դասարանը։ Այդ ժամանակից նկարչուհին սկսում է իր աշխատանքները ցուցադրել Վարշավայի արվեստի ստեղծագործությունների պահպանության ընկերակցությունում։ Սկսած 1882 թվականից նա շատ է ճամփորդել, այցելել է Մյունխեն, Վիեննա, Զալցբուրգ, եղել Իտալիայում։ Ժյուլիանի փարիզյան ակադեմիայում ուսումնասիրել է գեղանկարչություն։ Նկարչուհին Փարիզում երկար տարիներ է անցկացրել։ 1884 թվականին Աննա Բիլինսկան իր առաջին ցուցադրությունն է ունեցել փարիզյան սալոնում։ Նկարչուհին սալոնում ցուցադրություններ է ունեցել նաև հետագա տարիներին՝ 1885, 1887, 1892 թվականներին։ 1886 թվականից մինչև 1892 թվականը ընկած ժամանակահատվածում աշխատել է Ժյուլիանի ակադեմիայում։
Բիլինսկայի կտավները ցուցադրվել են Լոնդոնի արվեստի թագավորական ակադեմիայում (1889)։ Փարիզի համաշխարհային ցուցահանդեսում (1889) նրան շնորհվել է արծաթե մեդալ (ինքնանկարի համար)։ 1891 թվականին Բեռլինում կայացած Միջազգային գեղարվեստական ցուցահանդեսում նկարչուհին նվաճում է փոքր ոսկե մեդալ։
1892 թվականին Աննա Բիլինսկան ամուսնանում է բժիշկ Անտոն Բոգդանովիչի հետ և մեկնում Լեհաստան։ Բնակվել է Վարշավայում, որտեղ դասավանդել է կանանց գեղարվեստական դպրոցում։ Մահացել է սրտի հիվանդությունից։
Աննա Բիլինսկան եղել է գեղանկարչության ռեալիստական ուղղության ներկայացուցիչ, չնայած նրա որոշ ստեղծագործություններում զգացվում է իմպրեսիոնիզմի ազդեցությունը։ Եղել է դիմանկարի վարպետ, նկարել է նաև նատյուրմորտներ, ժանրային տեսարաններ և բնապատկերներ։ Ստեղծագործությունները գտնվում են Կրակովի ազգային թանգարանում, Վարշավայի ազգային թանգարանում։
Արտաքին հղումներ
Կատեգորիա:Լեհ նկարչուհիներ Կատեգորիա:Ժյուլիանի ակադեմիայի շրջանավարտներ Կատեգորիա:19-րդ դարի կին արվեստագետներ Կատեգորիա:Լեհ մանկավարժներ Կատեգորիա:Պատվո լեգեոնի շքանշանի ասպետներ
Յակոպո Բասսանո
Յակոպո դալ Պոնտե (Jacopo Dal Ponte), մականունը՝ Յակոպո Բասսանո (Jacopo Bassano ), ), նաև իտալական նկարիչ, Վենետիկի գեղարվեստի դպրոցի ներկայացուցիչ ։ Նկարի հեղինակը Աստվածաշնչականությունում սյուժեն և դիմանկարը ներկայացված են Վերադարձ Վերածննդի ոճով Մաներիզմի, թեթև միտումներով Բարոկկո։ Նրա ստեղծագործությունները ներառում էին տնային իրերի, կենդանիների, տների և լանդշաֆտի իրատեսական պատկերներ, մարդիկ կատարեցին այն բարդ պոզաներով, այնուամենայնիվ, բնականաբար, նայում էր բազմաթիվ առօրյա մանրամասներով նկարչության խիտ կազմով։ Նկարչի ստեղծագործություններում տեղ էր զբաղեցնում նրա հոր գործի ազդեցությունը՝ Ֆրանչեսկո Բասսանոյի ավագը, ինչպես նաև Ջենտիլի Բելլինի, Տիցիանն և Պաոլո Վերոնեզե, արտահայտված մեծ տոնախմբության մեջ ։ Իր հերթին նա ազդել է իր չորս որդիների գործին և Էլ Գրեկո։ Բասսանոն համարվում է առաջին ժամանակակից բնանկարիչը ։
Ծանոթագրություններ
Կատեգորիա:Իտալացի նկարիչներ Կատեգորիա:Կեղծանուններ
Լեպսարա (Տուբայի վտակ)
Լեպսարա (Лепсара), գետ Ռուսաստանում, հոսում է Կարելական ինքնավար հանրապետությունում։ Գետաբերանը տեղակայված է Տուբա գետի աջ ափին՝ 12 կմ հեռավորության վրա։ Գետի երկարությունը 19 կմ է։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Բալթյան ավազանային շրջանին, գետային ավազանը Օնեժսկի լիճ է, ենթաավազանը՝ Սվիր։ Գետի ջրատնտեսային տեղամասը՝ Նևա։
Տվյալներն ըստ ջրային ռեսուրսների ֆեդերատիվ տեսչության.
Արտաքին հղումներ
Կատեգորիա:Ռուսաստանի գետեր
Լատինական Ամերիկայի պատմություն
«Լատինական Ամերիկա» տերմինը հիմնականում վերաբերում է Նոր աշխարհում իսպաներեն և պորտուգալերեն խոսող երկրներին։ Մինչև 15-րդ դարի վերջի և 16-րդ դարասկզբի եվրոպացիների ժամանումը, շրջանը բնակատեղի էր շատ բնիկ ժողովուրդների համար, որոնց մեծ մասը առաջադեմ քաղաքակրթություններ է ունեցել, մասնավորապես՝ հարավի ցեղերը. օլմեկներ, մայաներ, մուիսկաներ և ինկեր։ Տարածաշրջանը գտնվում էր Իսպանիայի և Պորտուգալիայի ենթակայության տակ, որոնք պարտադրում էին ինչպես հռոմեական կաթոլիկությունը, այնպես էլ նրանց համապատասխան լեզուները։ Թե՛ իսպանացիները, և թե՛ պորտուգալացիները իրենց գաղութներ էին բերում աֆրիկյան ստրուկներին, որպես բանվորներ, մասնավորապես այն շրջաններում, որտեղ բացակայում էին աշխատաելու ունակ բնիկները։ 19-րդ դարի սկզբին Իսպանիական Ամերիկայի գրեթե բոլոր շրջանները՝ բացառությամբ Կուբայի և Պուերտո Ռիկոյի, անկախություն ձեռք բերեցին զինված պայքարում։ Իսպանական Ամերիկայի անկախության պատերազմները (1808–1833) կոնֆլիկտների բարդ շարք էին. հիմնականում կռիվներ լինում էին հակադիր գաղութարարն խմբերի միջև և միայն երկրորդականորեն՝ իսպանական ուժերի դեմ։ Բրազիլիան, որը Պորտուգալիայից անջատված միապետություն էր դարձել, 19-րդ դարի վերջին հանրապետություն դարձավ։ Իսպանա-ամերիկյան պատերազմը (1898) վերջ դրեց իսպանական գաղութի ներկայությունը Ամերիկայում։ Լատինական Ամերիկայի քաղաքական անկախությունը հանգեցրեց քաղաքական և տնտեսական անկայունության։ Մեծ Բրիտանիան և Միացյալ Նահանգները հետագա անկախության դարաշրջանում զգալի ազդեցություն են գործել, որի արդյունքում ձևավորվել է նեո-գաղութատիրություն. այս դեպքում մնում է երկրի քաղաքական ինքնիշխանությունը, բայց արտաքին ուժերը զգալի ուժ են գործադրում տնտեսական ոլորտում։